રાજકોટ સિવિલ હોસ્પિટલમાં તાજેતરમાં ત્રણ ધારાસભ્યો અને એક સાંસદની મુલાકાત બાદ સુપ્રિન્ટેન્ડન્ટ સહિતના સ્ટાફને દર્દીઓ માટે વ્યવસ્થાની સાથે સુરક્ષા અંગે ટકોર કરી હોવા છતાં ‘જૈસે થે’ની સ્થિતિ બરકરાર રહી છે. પ્રથમ ઝરમર વરસાદે જ કેબલમાં ફોલ્ટ સર્જાયા બાદ હવે માત્ર વરસાદી વાતાવરણના પગલે બુધવારે રાત્રે વોર્ડ નં.૧૦ (પુરૂષ)માં શોર્ટ સર્કિટ થતાં અફરાતફરી મચી જવા પામી હતી. મોટી દુર્ઘટના સર્જાય તે પહેલાં તમામ દર્દીઓને મહિલા વોર્ડમાં ખસેડવામાં આવ્યા હતા.